โครงสร้างการถือหุ้นในกลุ่มบริษัท ณ 31 ธันวาคม 2543

[]

VC นายวันชัย จิราธิวัฒน์ Icon Foods บริษัท ไอคอน ฟู้ดส์ จำกัด

GF บริษัทเงินทุนหลักทรัพย์ จี เอฟ จำกัด (มหาชน) PPO บริษัท ปาล์มน้ำมันพระแสง จำกัด

TSD บริษัท ศูนย์รับฝากหลักทรัพย์ (ประเทศไทย) จำกัด ADF บริษัท เอบิโก้ แดรี่ ฟาร์ม จำกัด

CDI บริษัท ซีดีไอ จำกัด CML บริษัท นมโชคชัย จำกัด

PUBLIC ผู้ถือหุ้นรายย่อย A-LAND บริษัท เอบิโก้ แลนด์ จำกัด

ABICO บริษัท เอบิโก้ โฮลดิ้งส์ จำกัด (มหาชน)

Malee Samparn PCL บริษัท มาลีสามพราน จำกัด (มหาชน)

Malee Supply บริษัท มาลีซัพพลาย จำกัด

Malee Supply 1994 บริษัท มาลีซัพพลาย (1994) จำกัด

1. ธุรกิจปาล์มน้ำมัน

  1.1 ลักษณะของผลิตภัณฑ์

ผลิตภัณฑ์แบ่งออกเป็น 3 ประเภท คือ

1. น้ำมันปาล์มดิบ ( Crude Palm Oil)

  น้ำมันปาล์มดิบได้จากการสกัดผลปาล์มสด (Fresh Fruit Bunch)
  โดยเฉลี่ยของอุตสาหกรรมปาล์มน้ำมันในประเทศไทยผลปาล์มสด 100 กก.
  โดยมีลูกร่วงปนอยู่ไม่น้อยกว่าร้อยละ 5 จะให้น้ำมันปาล์มดิบประมาณ 18-19 กก.
  และเมล็ดในปาล์ม 5 กก.
  น้ำมันปาล์มดิบถือเป็นสินค้ากึ่งสำเร็จรูปที่ใช้เป็นวัตถุส่งต่อไปยังโรงกลั่นน้ำมันบริสุทธิ์
  ซึ่งสามารถนำไปใช้เป็นน้ำมันพืชประกอบอาหารและอุตสาหกรรมอาหาร เช่นการทำเนยเทียม
  ครีมเทียม นมข้นหวาน นมจืด และอื่น ๆ
  หรือใช้เป็นวัตถุดิบสำหรับอุตสาหกรรมที่ไม่ใช่ผลิตภัณฑ์อาหารได้แก่ สบู่ ผงซักฟอก เครื่องสำอาง
  เป็นต้น และเป็นวัตถุดิบในการผลิตอาหารสัตว์ สำหรับโรงงานอาหารสัตว์

2. เมล็ดในปาล์ม (Palm Kernel)

  เมล็ดในปาล์ม คือ
  ส่วนเมล็ดของผลปาล์มมีลักษณะเป็นเมล็ดแข็งมากซึ่งสามารถนำมาสกัดเป็นน้ำมันเมล็ดในปาล์มได้

  3. น้ำมันเมล็ดในปาล์ม (Palm Kernel Oil)

  จากการสกัดเมล็ดในปาล์ม โดยเฉลี่ยของอุตสาหกรรมปาล์มน้ำมันในประเทศไทย เมล็ดในปาล์ม
  100 กก. จะให้น้ำมันเมล็ดในปาล์ม 38-40 กก. ซึ่งมีคุณสมบัติใกล้เคียงกับน้ำมันมะพร้าว
  ราคาจึงอยู่ในช่วงที่ใกล้เคียงกับน้ำมันมะพร้าว อย่างไรก็ตาม
  โรงงานไม่มีนโยบายที่จะสกัดน้ำมันเมล็ดในปาล์มแล้ว
  เนื่องจากเครื่องจักรที่ใช้ในการสกัดน้ำมันเมล็ดในปาล์มเป็นเครื่องจักรเก่าต้องเสียค่าใช้จ่ายในการซ่อมแซมตลอดเวลา
  ซึ่งไม่คุ้มค่ากับการผลิต และราคาที่ขายได้ใกล้เคียงกับต้นทุน เพราะปริมาณมีน้อย
  ทั้งนี้จะจำหน่ายเมล็ดในปาล์มให้กับบริษัทอื่น ๆ

1.2 ลักษณะลูกค้า

  ปัจจุบันบริษัทฯ จะทำการขายตรงให้กับลูกค้า
  น้ำมันปาล์มดิบถือเป็นสินค้าขั้นกลางที่สามารถนำไปเป็นวัตถุดิบทั้งการผลิตน้ำมันพืชและใช้อุตสาหกรรมต่อเนื่องหลายประเภทในปัจจุบัน
  ดังนั้นกลุ่มลูกค้าหลักจึงแบ่งออกได้ 2 ประเภท ดังนี้

  1. กลุ่มลูกค้าที่เป็นโรงงานผลิตน้ำมันพืช (Refinery) เช่น บริษัทล่ำสูง ประเทศไทย จำกัด
  (มหาชน) บริษัทมรกตอินดัสตรี้ส์ จำกัด (มหาชน) บริษัทน้ำมันพืชปทุม จำกัด ฯลฯ บริษัทฯ
  จำหน่ายผลิตภัณฑ์ให้กับกลุ่มลูกค้าน้ำมันพืชในสัดส่วนประมาณร้อยละ 98

  2. กลุ่มโรงงานผลิตสบู่และอุตสาหกรรมอื่น ๆ เช่น บริษัท รูเบียอุตสาหกรรม จำกัด และบริษัท
  พรอค-เตอร์แอนด์ แกมเบิล (ประเทศไทย) จำกัด บริษัทฯ
  จำหน่ายผลิตภัณฑ์ในกลุ่มนี้เป็นสัดส่วนร้อยละ 2

  1.3 การผลิต

(1) กำลังการผลิต

กำลังการผลิตและปริมาณการผลิต

ปี 2541 ปี2542 ปี 2543

  ปริมาณการผลิตจริง (หน่วย:ตัน) (1 กะ)

  น้ำมันปาล์มดิบ - - -

เมล็ดในปาล์ม - - -

  * อัตราการใช้กำลังการผลิตน้ำมันปาล์มดิบ (ร้อยละ)

น้ำมันปาล์มดิบ - - -

  เมล็ดในปาล์ม - - -

น้ำมันเมล็ดในปาล์ม - - -

  จำนวนกะที่สามารถผลิตได้วันละ 3 กะ

  จำนวนกะที่ผลิตจริงวันละ 2 หรือ 3 กะ กะละ 8 ชั่วโมง ขึ้นอยู่กับจำนวนผลผลิตของผลปาล์มสด

  * กำลังการผลิตน้ำมันปาล์มดิบต่อปี = กำลังการผลิต (= 1,000 ตันผลปาล์มสด/วัน) x

  ประสิทธิภาพการสกัด (=18%) x จำนวนวันผลิต 1 ปี (=300 วัน)

= 54,000 ตันน้ำมันปาล์มดิบ/ปี

  (2) วัตถุดิบ

  วัตถุดิบที่ใช้ในการผลิตคือ ผลปาล์มสดนั้น บริษัทฯ
  จะรับซื้อจากผู้ขายทั่วไปในท้องที่ใกล้เคียงกับแหล่งที่ตั้งของโรงงาน ซึ่งผู้ขายดังกล่าว
  สามารถแบ่งออกเป็น 3 ประเภท คือ

  - เกษตรกรทั่วไป ที่นำมาขายให้กับโรงงานโดยตรง โดยทั่วไปบริษัทฯ
  รับซื้อผลปาล์มสดจากผู้ขายประเภทนี้ประมาณ 60%

  - ผู้ขายที่เป็นเจ้าของสวนขนาดใหญ่ ตั้งแต่ 1,000-6,000 ไร่
  จะทำกันในรูปของสัญญาระยะยาวตลอดทั้งปี โดยทั่วไปบริษัทฯ
  รับซื้อผลปาล์มสดจากผู้ขายประเภทนี้ประมาณ 20%

  - จุดรับซื้อรายย่อย หรือที่เรียกว่า "แรมพ์"
  ซึ่งเป็นจุดที่รับซื้อผลปาล์มสดจากเกษตรกรรายย่อยที่ไม่สามารถนำมาขายให้กับโรงงานได้โดยตรง
  เพื่อนำมาจัดส่งให้กับโรงงาน โดยทั่วไปบริษัทฯ รับซื้อผลปาล์มสดจากผู้ขายประเภทนี้ประมาณ
  20%

  ผลของฤดูกาลที่กระทบต่อการดำเนินงานธุรกิจของบริษัทฯ

  เนื่องจากวัตถุดิบหลักของโรงงานน้ำมันปาล์มคือ ผลปาล์มสดนั้น
  เป็นผลิตผลทางการเกษตรซึ่งจะแปรผันไปตามฤดูกาล
  ดังนั้นฤดูกาลจึงมีผลกระทบโดยตรงต่อการดำเนินงานของบริษัทฯ โดยทั่วไป
  ต้นปาล์มน้ำมันจะให้ผลผลิตออกสู่ตลาดมากในช่วงเดือน พ.ค.-ก.ย. ของทุกปี
  ซึ่งผลปาล์มสดเมื่อเก็บเกี่ยวแล้วจะต้องนำเข้าโรงงานสกัดทันทีภายใน 24 ชั่วโมง
  ไม่สามารถเก็บไว้ได้นาน เนื่องจากจะทำให้เกิดกรดไขมันอิสระสูง
  ซึ่งจะมีผลกระทบต่อคุณภาพของน้ำมันปาล์มดิบที่สกัดได้
  ดังนั้นในช่วงดังกล่าวจึงมีผลปาล์มสดเข้าสู่โรงงานเป็นจำนวนมาก
  ทำให้โรงงานสามารถผลิตน้ำมันปาล์มดิบออกสู่ตลาดได้มากเช่นกัน

  (3) ขั้นตอนการผลิต

  []

  ขั้นตอนการผลิตน้ำมันปาล์มดิบ แบ่งแยกเป็น 4 ขั้นตอน ดังนี้

1. การนำทะลายปาล์มสดลงสู่ขบวนรถกะบะ

  วัตถุดิบที่ใช้จะอยู่ในรูปของทะลายปาล์มสด
  และผลปาล์มร่วงที่ซื้อมาจากเกษตรกรหรือพ่อค้าคนกลาง
  ซึ่งวัตถุดิบจะถูกนำใส่รถบรรทุกมายังบริเวณโรงงาน
  แล้วจึงเทวัตถุดิบจากรถบรรทุกมากองรวมกันที่ลานเท จากนั้นจะโกยเอาวัตถุดิบลงรถกระบะ
  แล้วจึงลากรถกระบะเข้าไปยังเครื่องอบฆ่าเชื้อ

  2. การอบฆ่าเชื้อ

  เครื่องอบฆ่าเชื้อ จะใช้เวลาอบนานประมาณ 120 นาทีต่อครั้ง
  ภายในเครื่องจะมีการปรับตั้งความดันไว้ที่ 45 ปอนด์ต่อตารางนิ้ว (Psi)
  วัตถุประสงค์ในการอบฆ่าเชื้อให้กับผลปาล์ม เพื่อหยุดการเจริญเติบโตของเอนไซม์
  ซึ่งเป็นตัวการทำให้เกิดปฏิกิริยาเคมีและสร้างกรดไขมันอิสระขึ้น
  และอบเพื่อทำให้ผลปาล์มหลุดจากทะลายได้ง่าย ภายหลังที่ขบวนรถกะบะออกจากเครื่องอบฆ่าเชื้อ
  เครนก็จะยกกระบะขึ้นแล้วเททะลายปาล์มลงในเครื่องตีลูกร่วง เพื่อแยกผลปาล์มออกจากทะลาย
  โดยทะลายเปล่าจะถูกลำเลียงด้วยสายพานนำไปกองรวมกันที่เตาเผา
  เพื่อใช้เป็นเชื้อเพลิงให้กับบอยเลอร์
  ส่วนผลปาล์มก็จะถูกลำเลียงแยกออกมาเพื่อนำเข้าสู่เครื่องบีบน้ำมัน

  3. การบีบน้ำมัน

  ภายหลังจากเครื่องบีบน้ำมันทำงาน จะได้น้ำมันผสมกับน้ำและกากพวกหนึ่ง
  อีกพวกหนึ่งจะเป็นไฟเบอร์คือเนื้อเยื่อของผลปาล์มที่แยกออกจากเนื้อปาล์มส่วนของน้ำมัน น้ำ
  และกาก จะนำมาผ่านเครื่องกรองเพื่อแยกน้ำมันปาล์มออกจากน้ำและกาก และทำการไล่ความชื้น
  สุดท้ายก็จะได้น้ำมันปาล์มดิบโดยเก็บไว้ในถังน้ำมันปาล์มดิบ
  ส่วนไฟเบอร์จะนำไปเป็นเชื้อเพลิงให้กับเตาเผา
  เพื่อให้ความร้อนกับบอยเลอร์เป็นการช่วยประหยัดพลังงานไฟฟ้าของโรงงาน
  ส่วนเมล็ดในปาล์มจะถูกลำเลียงไปยังเครื่องกะเทาะเมล็ด

  4. การกระเทาะเมล็ดในปาล์ม

  เมล็ดของน้ำมันปาล์มที่แยกจากไฟเบอร์ จะถูกนำเข้าเครื่องอบแห้ง
  แล้วส่งผ่านเข้าเครื่องกระเทาะเมล็ด ซึ่งจะได้เนื้อเมล็ดน้ำมันปาล์ม และกะลา
  โดยเศษกะลานี้จะนำไปใช้เป็นเชื้อเพลิง เพื่อให้ความร้อนกับบอยเลอร์
  ส่วนของเนื้อเมล็ดน้ำมันปาล์มจะไปไว้ยังที่เก็บ เพื่อเตรียมจำหน่ายต่อไป ในปัจจุบัน บริษัทฯ
  ไม่ทำการกระเทาะเมล็ดน้ำมันปาล์ม
  เนื่องจากผลผลิตที่ได้ไม่คุ้มกับค่าใช้จ่ายในการผลิตและค่าบำรุงรักษาเครื่องจักร

  ดังนั้นทางบริษัทฯจำหน่ายเมล็ดน้ำมันปาล์มไปให้โรงงานอื่น

  จากที่โรงงานเป็นโรงงานสกัดน้ำมันปาล์มดิบมาตรฐานที่มีเครื่องจักรและเทคโนโลยี่ที่ทันสมัยอยู่แล้ว
  จึงไม่มีความจำเป็นในการพัฒนาหรือปรับปรุงเครื่องจักรมากนัก
  เพียงแต่บริษัทฯจะเน้นเรื่องการควบคุมดูแลทุกขั้นตอนการผลิต
  ตั้งแต่การรับซื้อวัตถุดิบจนถึงกระบวนการผลิตให้มีอัตราการสูญเสียหรือการผิดพลาดเกิดขึ้นน้อยที่สุด
  ซึ่งจะเป็นปัจจัยหลักที่จะทำให้สามารถแข่งขันกับผู้ผลิตรายอื่นได้

  (4) ผลกระทบสิ่งแวดล้อม

  จากขบวนการผลิต จะมีวัสดุเหลือใช้ คือ

  - ทะลายปาล์มเปล่า บริษัทฯจะนำไปเผาเป็นเชื้อเพลิงหรือขายให้ชาวสวนปาล์ม
  เพื่อใช้คลุมหน้าดิน

  - กากปาล์ม (ไฟเบอร์) จะนำมาเผาเป็นเชื้อเพลิง

  - กะลาปาล์ม จะนำไปขายให้ผู้ผลิตอาหารสัตว์เป็นหลัก ส่วนที่เหลือจะนำมาเผาเป็นเชื้อเพลิง

  - น้ำเสียจากการผลิต บริษัทฯได้มีบ่อดักและพักน้ำเสียขนาดใหญ่ จำนวน 10 บ่อ
  ทำให้น้ำที่ได้จากการบำบัดแล้ว เป็นน้ำที่จะไม่มีผลกระทบกับสิ่งแวดล้อม
  โดยทางกรมโรงงานอุตสาหกรรม กระทรวงอุตสาหกรรมจะเป็นผู้คอยควบคุมและกำกับดูแล

  1.4 การตลาด

  (1) กลยุทธ์ทางการตลาด

  - จุดเด่น คือโรงงานอยู่ในเขตที่มีผลผลิตปาล์มทะลายค่อนข้างมาก
  ทำให้การรับซื้อวัตถุดิบสามารถรับได้รวดเร็วและค่อนข้างสด
  ทำให้ได้ผลผลิตน้ำมันปาล์มในอัตราที่สูง
  อีกทั้งระยะทางในการขนส่งให้กับลูกค้าก็ใกล้กว่าอีกหลายโรงงานมาก
  ทำให้สามารถลดต้นทุนลงได้

  - จุดด้อย คือโรงงานไม่มีสวนของตนเอง ต้องซื้อวัตถุดิบจากภายนอกทั้งหมด
  แต่บริษัทฯก็ได้แก้ไขด้วยการสร้างสัมพันธ์อันดีและให้ความรู้กับสวนขนาดกลางและย่อย
  ที่อยู่ในละแวกบริเวณโรงงาน ส่วนสวนขนาดใหญ่และสหกรณ์
  ทางโรงงานก็ได้มีการทำสัญญาซื้อขายล่วงหน้าไว้ เพื่อเพิ่มปริมาณการรับซื้อวัตถุดิบ

  - ลูกค้าเป้าหมาย ส่วนใหญ่เกือบทั้งหมด จะเป็นโรงงานกลั่นน้ำมันปาล์มเพื่อการบริโภค
  เนื่องจากน้ำมันปาล์มจะมีส่วนแบ่งการตลาด ถึงประมาณ 60%-65% ของน้ำมันพืชทั้งหมด
  ส่วนที่เหลือเล็กน้อยจะเป็นอุสาหกรรมต่อเนื่อง เช่น สบู่และอุตสาหกรรมอาหารสัตว์ เป็นต้น

  - นโยบายการตั้งราคา เนื่องจากผลผลิตคือน้ำมันปาล์มดิบจะเป็นสินค้าที่ไม่มีตราหรือยี่ห้อ ดังนั้น
  ราคาจึงเกือบจะเท่ากันและเป็นไปตามราคาทุน ซึ่งบางครั้งก็อิงกับราคาตลาดโลก

  (2) การจำหน่าย

  ปัจจุบันบริษัทฯ จำหน่ายน้ำมันปาล์มดิบและเมล็ดในปาล์มให้กับลูกค้า
  ซึ่งจะทำการขายตรงให้กับลูกค้า

  (3) ลักษณะของลูกค้า

  ปัจจุบันบริษัทฯ จะทำการขายตรงให้กับลูกค้า
  น้ำมันปาล์มดิบถือเป็นสินค้าขั้นกลางที่สามารถนำไปเป็นวัตถุดิบทั้งการผลิตน้ำมันพืชและใช้อุตสาหกรรมต่อเนื่องหลายประเภทในปัจจุบัน
  ดังนั้นกลุ่มลูกค้าหลักจึงแบ่งออกได้ 2 ประเภท ดังนี้

  1. กลุ่มลูกค้าที่เป็นโรงงานผลิตน้ำมันพืช (Refinery) ซึ่งมีความสัมพันธ์เป็นเพียงคู่ค้า
  มิได้มีผู้บริหารร่วมกันเช่น บริษัทล่ำสูง ประเทศไทย จำกัด (มหาชน) บริษัทมรกตอินดัสตรี้ส์
  จำกัด (มหาชน) บริษัทน้ำมันพืชปทุม จำกัด ฯลฯ บริษัทฯ
  จำหน่ายผลิตภัณฑ์ให้กับกลุ่มลูกค้าน้ำมันพืชในสัดส่วนประมาณร้อยละ 98

  2. กลุ่มโรงงานผลิตสบู่และอุตสาหกรรมอื่น ๆ ซึ่งมีความสัมพันธ์เป็นเพียงคู่ค้า
  มิได้มีผู้บริหารร่วมกันเช่น บริษัท รูเบียอุตสาหกรรม จำกัด และบริษัท พรอค-เตอร์แอนด์
  แกมเบิล (ประเทศไทย) จำกัด บริษัทฯ จำหน่ายผลิตภัณฑ์ในกลุ่มนี้เป็นสัดส่วนร้อยละ 2

  ลักษณะการชำระเงินและการให้เครดิตลูกค้าทั้งธุรกิจสกัดน้ำมันดิบและกลั่นน้ำมันปาล์ม
  จะรับชำระเป็นเช็คเมื่อครบกำหนดเครดิตเป็นส่วนมาก

  ธุรกิจสกัดน้ำมันปาล์มดิบ ให้เครดิตลูกค้า 14-15 วัน

ธุรกิจกลั่นน้ำมันปาล์ม ให้เครดิตลูกค้า 15-30 วัน

ยอดขายแก่ลูกค้ารายใหญ่ 10 รายแรกของธุรกิจปาล์ม
โดยคิดเป็นสัดส่วนร้อยละต่อยอดขายรวมย้อนหลัง 3 ปี เป็นดังนี้

  -------- ---------- -------- -- -------- ---------- -------- -- -------- ---------- -------- --
           2540                            2541                            2542                

           ล้านบาท     %           ล้านบาท              %           ล้านบาท              %        

  ยอดขาย   185.51     69.77       2.50                100.00      -                   -        
  -------- ---------- -------- -- -------- ---------- -------- -- -------- ---------- -------- --

ไม่มีการขายให้ลูกค้ารายใดมากกว่า 30% ของยอดขาย 3 ปีติดต่อกัน

1.5 โครงการดำเนินงานในอนาคต

  เนื่องจากบริษัทไม่มีแหล่งวัตถุดิบของตนเอง
  ดังนั้นเพื่อลดความเสี่ยงจากผลของฤดูกาลต่อปริมาณผลผลิตจากสวนปาล์มและภาวะการแข่งขันด้านราคาในการรับซื้อผลปาล์มสดทั้งจากผู้ผลิตรายย่อยและนายหน้ารายใหญ่
  รวมทั้งเพื่อเพิ่มคุณภาพของผลปาล์มสดที่ส่งเข้าโรงงาน บริษัทฯ
  มีโครงการจะรับบริหารสวนปาล์มให้กับเจ้าของสวนปาล์มรายย่อย
  และมีโครงการเจรจากับเจ้าของสวนปาล์มขนาดกลางและขนาดใหญ่ให้เข้ามามีส่วนในการผลิต
  โดยทำสัญญาความร่วมมือกัน ซึ่งทั้ง 2 โครงการมุ่งประเด็นการสนับสนุนผลปาล์มสดให้กับโรงงาน
  และการรับซื้อจากแหล่งผลปาล์มสดที่มีสัญญาความร่วมมือกับโรงงานเป็นหลักก่อนเท่านั้น

2. ธุรกิจฟาร์มโคนม

2.1 ลักษณะของผลิตภัณฑ์

  ผลิตภัณฑ์ของบริษัทฯ คือน้ำนมดิบจากแม่โค ซึ่งสามารถนำไปใช้เป็นวัตถุดิบในหลายอุตสาหกรรม
  เช่นอุตสาห-กรรมนมพร้อมดื่ม อุตสาหกรรมไอศกรีม เนย โยเกิต ขนมปัง เป็นต้น

2.2 การผลิต

(1) กำลังการผลิต

  ปัจจัยที่เป็นตัวกำหนดกำลังการผลิตของฟาร์มคือ จำนวนแม่โคนม
  และปริมาณน้ำนมที่ผลิตได้ต่อตัวต่อปี ซึ่งจะขึ้นอยู่กับพันธุ์การคัดสายเลือด (ปรับปรุงพันธุ์) อากาศ
  ฤดูกาล ปริมาณและคุณภาพอาหาร การจัดการ ฯลฯ
  ซึ่งพบว่าโคนมพันธุ์โฮลสไตล์ฟรีเชี่ยนที่เลี้ยงในต่างประเทศสามารถให้ผลผลิตได้ 6,000-12,000
  กก./ตัว/ปี (เฉลี่ย 20-40 กก./ตัว/วัน) แต่มาโตอยู่ในสภาพภูมิอากาศในประเทศไทย
  มีผลให้ผลผลิตที่ได้ลดลงบ้าง อย่างไรก็ตามสามารถประมาณกำลังการผลิตได้ดังนี้

  ---------------------------------- ------------ ------------ ------------
                                     ปี 2541       ปี 2542       ปี 2543

  จำนวนโครีดนม (ตัว)                   642          208          197

  กำลังการผลิต (กก./ตัว/ปี)              3,682        2,708        2,117

  กำลังการผลิต (ตัน/ปี)                  2,364        563          417
  ---------------------------------- ------------ ------------ ------------

  ข้อมูล ณ 31 ธันวาคม 2543

(2) วัตถุดิบ

วัตถุดิบหลักของฟาร์มคือ อาหารข้น และอาหารหยาบ

- อาหารข้น คือ อาหารที่มีธาตุอาหารสูง ได้แก่ เมล็ดฝ้าย เมล็ดนุ่น เมล็ดถั่ว ข้าวโพด มันเส้น
ฯลฯ

  - อาหารหยาบ คือ อาหารที่มีธาตุอาหารต่ำ
  แต่มีเส้นใยที่มีความจำเป็นในการกระตุ้นกระเพาะอาหารของโคให้ย่อยอาหารได้ ได้แก่
  ลำต้นข้าวโพด หญ้าพันธุ์ต่าง ๆ ฟางข้าว ฯลฯ

การจัดซื้อวัตถุดิบ แบ่งออกได้ดังนี้

1.  อาหารข้นสำเร็จรูป ซื้อโดยตรงจากโรงงานอาหารสัตว์เช่นบริษัท อุตสาหกรรมอาหารสัตว์ไทย
    จำกัด

2.  อาหารข้นไม่สำเร็จรูป เช่นเมล็ดฝ้าย เมล็ดนุ่น
    ซื้อจากพ่อค้าคนกลางทั้งในกรุงเทพและต่างจังหวัด

3.  อาหารหยาบ ซื้อโดยตรงจากชาวบ้าน บริษัทฯ จะซื้ออาหารหยาบคือลำต้นข้าวโพด
    ฟางหญ้าในรัศมี 400 กม. จากฟาร์ม

  สำหรับสัดส่วนของอาหารขึ้นอยู่กับราคาของอาหารในแต่ละช่วง
  ซึ่งสามารถสลับเปลี่ยนทดแทนเพื่อให้ได้สารอาหารครบตามกำหนด

(3) ขั้นตอนการผลิต

  - โคตั้งท้องใช้เวลา 9 เดือน เมื่อคลอดลูกจึงจะรีดนมได้ ซึ่งพันธุ์โฮลสไตล์ฟรีเชี่ยน
  สามารถรีดนมได้นาน 305 วันต่อการคลอดแต่ละครั้ง หรือรีดไปเรื่อย ๆ จนกว่าจะหยุดให้นม
  หรือรีดจนถึงก่อนคลอดลูกครั้งใหม่ 60 วัน ซึ่งเป็นช่วงท้องแก่

  - ภายหลังโคคลอดลูกได้ 45 วัน จะเริ่มเป็นสัดใหม่ และพร้อมที่จะผสมพันธุ์
  ซึ่งจะต้องจัดการผสมพันธุ์ให้ติดภายใน 90 วัน หลังการคลอด
  เพื่อจะทำให้สามารถรีดนมได้อย่างมีประสิทธิภาพ โดยที่โคนมตัวหนึ่ง ๆ จะสามารถให้ลูกได้ถึง 7
  ท้อง อยู่ที่การจัดการของแต่ละฟาร์ม

  - โดยปกติลูกโคที่ได้จากการคลอดจะเป็นตัวผู้และตัวเมียอย่างละครึ่ง ซึ่งแต่ละท้องจะให้ลูกโคได้
  1 ตัว หรือบางครั้งอาจจะให้ลูกแฝด
  สำหรับลูกโคนี้จะขึ้นกับนโยบายและการจัดการฟาร์มของแต่ละฟาร์มว่าจะทำอย่างไรระหว่างการเลี้ยงต่อเพื่อขยายฝูง
  หรือการขายออกเพื่อรักษาขนาดของฝูง

  - น้ำนมที่รีดได้จะนำไปลดอุณหภูมิให้เหลือไม่เกิน 2 องศาเซลเซียส ก่อนส่งขายต่อไป

การดำเนินการต่อแม่โคที่หมดสภาพและลูกโคที่เกิด จะดำเนินการดังนี้

  - แม่โคหมดสภาพ จะทำการขายเข้าโรงฆ่าสัตว์

  - ลูกโคตัวผู้ จะขายออก และบางส่วนจะเลี้ยงไว้เป็นพ่อพันธุ์

- ลูกโคตัวเมีย จะเลี้ยงไว้ และบางส่วนจะขายออก

  เนื่องจากปัจจุบันฝูงโคนมที่บริษัทฯมีอยู่เพียงพอที่จะดำเนินธุรกิจต่อไป โดยไม่ต้องขยายฝูงโคนม
  รวมทั้งอัตรากำลังคนที่มีอยู่ก็ไม่ต้องรับเพิ่ม สำหรับเทคโนโลยีสมัยใหม่ที่จะมาทดแทน
  คือการโคลนนิ่ง ซึ่งยังไม่สามารถสรุปผลได้ในระยะเวลาช่วงปัจจุบัน และบริษัทฯ
  ไม่มีสัญญาการรับความช่วยเหลือด้านเทคนิคกับบุคคลอื่นใด

[]

(4) ผลกระทบต่อสิ่งแวดล้อม

  เนื่องจากธุรกิจของบริษัทฯ เป็นธุรกิจเกษตรกรรม(การเลี้ยงโคนม)
  จึงไม่มีผลกระทบต่อสิ่งแวดล้อมแต่ประการใด
  เนื่องจากปัจจุบันการกำหนดบริเวณที่เลี้ยงอยู่เฉพาะในพื้นที่ของบริษัทฯเท่านั้น
  และไม่มีชุมชนข้างเคียง

2.3 การตลาด

(1) กลยุทธ์ทางการตลาด

  บริษัทฯ ทำการขายเฉพาะน้ำนมดิบ ซึ่งเป็นสินค้าขั้นพื้นฐานเท่านั้น
  แต่บริษัทก็ได้มีการพัฒนาผลิตภัณฑ์โดยมุ่งเน้นเฉพาะการพัฒนากรรมวิธีการผลิต
  และการเก็บรักษาให้ได้น้ำนมดิบที่มีคุณภาพดีขึ้นกว่าเกณฑ์มาตรฐานอยู่ตลอดเวลา

(2) การจำหน่ายและช่องทางการจำหน่าย

  ผลิตภัณฑ์ที่บริษัทผลิตและจำหน่ายคือน้ำนมดิบ ซึ่งเป็นผลิตภัณฑ์ที่อยู่ในความต้องการของตลาด
  เนื่องจากความต้องการน้ำนมดิบยังมีมากกว่าปริมาณน้ำนมดิบที่ผลิตได้
  โดยบริษัทได้จำหน่ายน้ำนมดิบที่ผลิตได้ทั้งหมดให้กับ บริษัท นมโชคชัย จำกัด (CML)

  การจำหน่ายน้ำนมดิบที่ผลิตได้ จำหน่ายให้แก่บริษัท นมโชคชัย จำกัด ทั้งหมด
  ซึ่งมียอดขายรวมย้อนหลัง 3 ปี เป็นดังนี้

  -------- ---------- -------- -- -------- ---------- -------- -- -------- ---------- -------- --
           2541                            2542                            2543                

           ล้านบาท     %           ล้านบาท              %           ล้านบาท              %        

  ยอดขาย * 28.04      100.00      6.93                100.00      10.50               100.00   
  -------- ---------- -------- -- -------- ---------- -------- -- -------- ---------- -------- --

* หมายเหตุ : ธุรกิจฟาร์ม เริ่มดำเนินการเมื่อ พฤศจิกายน 2540

  ไม่มีการขายให้ลูกค้ารายใดมากกว่า 30% ของยอดขาย 3 ปีติดต่อกัน

2.4 โครงการดำเนินงานในอนาคต

  ภายหลังจากที่บริษัทฯ ได้ดำเนินการเลี้ยงโคนมพันธุ์แท้จากต่างประเทศแล้ว บริษัทฯ
  ได้หันไปส่งเสริมการเลี้ยงโคนมพันธุ์แท้ให้กับเกษตรกร
  เพื่อให้เกษตรกรได้โคนมที่มีคุณภาพในการให้นมที่ดีกว่าโคนมพันธุ์ผสม
  ซึ่งยังผลให้เกษตรกรมีรายได้ที่ดีกว่าโคนมพันธุ์ผสม และมีกำไรมากขึ้น โดยบริษัทฯ
  อยู่ในระหว่างการพิจารณาร่วมกับสำนักงานการปฏิรูปที่ดินเพื่อเกษตรกรรม (สปก.)
  กระทรวงเกษตรและสหกรณ์ จัดทำโครงการส่งเสริมการเลี้ยงโคนมในเขตปฏิรูปที่ดิน
  อำเภอวังสะพุง จังหวัดเลย ให้กับเกษตรกรในเขตปฏิรูปที่ดิน จำนวน 150 ราย ภายใน 3 ปี
  (พ.ศ. 2542-2544) ใช้โคนมพันธุ์แท้ของบริษัทจำนวน 1,500 ตัว สามารถผลิตน้ำนมดิบป้อน
  CML จำนวน 2,250 ตัน และ 4,500 ตัน และ 6,750 ตัน/ปี ในปีที่ 1, 2 และ 3 ตามลำดับ
  บริษัทฯ จะมีรายได้จากการขายโคนมให้เกษตรกร นอกจากนี้ บริษัทฯ
  ยังจะได้ชื่อเสียงในด้านการนำประโยชน์ให้กับเกษตรกร
  และเป็นผู้บุกเบิกการเลี้ยงโคนมพันธุ์แท้ได้เป็นผลสำเร็จเป็นรายแรกของประเทศไทย

3. ธุรกิจนมพร้อมดื่ม

3.1 ลักษณะของผลิตภัณฑ์

ผลิตภัณฑ์ ได้แก่ นมพร้อมดื่มยูเอชที นมพร้อมดื่มพาสเจอร์ไรซ์ และนมเปรี้ยวพร้อมดื่มพาสเจอร์ไรซ์

3.2 ลักษณะลูกค้า

  ลักษณะลูกค้าแบ่งตามประเภทและช่องทางการจำหน่าย คือ

1.  1. นมยูเอชที แบ่งการจัดหน่ายเป็น 3 ช่องทาง คือ

1.1 มอบหมายให้ตัวแทนจำหน่ายเป็นผู้กระจายสินค้าสู่ท้องตลาดภายในประเทศ

  ตัวแทนจำหน่ายใน ปัจจุบันคือ บริษัท มาลีซัพพลาย (1994) จำกัด

1.2 ขายในโครงการนมโรงเรียน

1.3 ขายตรงไปตามโรงงานต่าง ๆ

2. นมพาสเจอร์ไรซ์แบ่งการจัดจำหน่ายเป็น 3 ช่องทาง คือ

2.1 ขายตรงให้กับร้านค้าในกรุงเทพและปริมณฑล

2.2 ขายตรงให้กับร้านค้าในภูมิภาค

2.3 ศูนย์ขายส่งตามบ้าน

  3. นมเปรี้ยวพร้อมดื่มพาสเจอร์ไรซ์
  ดำเนินการในช่องทางจำหน่ายเดียวกับนมพร้อมดื่มพาสเจอร์ไรซ์

3.3 การผลิต

(1) กำลังการผลิต

  กำลังการผลิตนมพร้อมดื่มยูเอชที นมพร้อมดื่มพาสเจอร์ไรซ์ และนมเปรี้ยวพร้อมดื่มพาสเจอร์ไรซ์

+----------------------------------+------------+----------+----------+
|                                  | ปี 2541     | ปี 2542   | ปี 2543   |
+----------------------------------+------------+----------+----------+
| กำลังการผลิตเต็มที่ (ตัน/ปี)(2 กะ)      |            |          |          |
+----------------------------------+------------+----------+----------+
| นมยูเอชที                          | 0          | 0        | 0        |
+----------------------------------+------------+----------+----------+
| นมพาสเจอร์ไรซ์                     | 18,000     | 18,000   | 18,000   |
+----------------------------------+------------+----------+----------+
| นมเปรี้ยวพร้อมดื่มพาสเจอร์ไรซ์          | 4,800      | 4,800    | 4,800    |
+----------------------------------+------------+----------+----------+
| ปริมาณการผลิตจริง(ตัน/ปี)(2 กะ)       |            |          |          |
+----------------------------------+------------+----------+----------+
| นมยูเอชที *                        | 0          | 0        | 0        |
|                                  |            |          |          |
| นมพาสเจอร์ไรซ์                     | 8,640      | 9,171    | 4,657    |
+----------------------------------+------------+----------+----------+
| นมเปรี้ยวพร้อมดื่มพาสเจอร์ไรซ์          | 2,496      | 0        | 0        |
+----------------------------------+------------+----------+----------+
| ร้อยละของกำลังการผลิต               |            |          |          |
+----------------------------------+------------+----------+----------+
| นมยูเอชที                          | 0          | 0        | 0        |
|                                  |            |          |          |
| นมพาสเจอร์ไรซ์                     | 48         | 51       | 0        |
+----------------------------------+------------+----------+----------+
| นมเปรี้ยวพร้อมดื่มพาสเจอร์ไรซ์          | 52         | 0        | 0        |
+----------------------------------+------------+----------+----------+

จำนวนกะที่สามารถผลิตได้วันละ 2 กะ กะละ 8 ชั่วโมง ขึ้นอยู่กับจำนวนผลผลิตของน้ำนมดิบ

หมายเหตุ * นม ยูเอชที ปี 2542 และ 2543 จ้างบริษัท มาลีสามพราน จำกัด (มหาชน) ผลิต

(2) วัตถุดิบ

  วัตถุดิบที่ใช้ในการผลิตที่สำคัญ ได้แก่ น้ำนมดิบ หัวนมผง ผงโก้โก้ หางนมผง น้ำมันเนย
  น้ำตาลทราย และภาชนะบรรจุ สำหรับการซื้อน้ำนมดิบซึ่งเป็นวัตถุดิบที่ใช้มากที่สุดในการผลิต
  บริษัทฯ ได้จัดซื้อส่วนใหญ่จาก บริษัท เอบิโก้ แดรี่ ฟาร์ม จำกัด (ADF) กลุ่มเกษตรลำพญากลาง
  และสหกรณ์โคนมมวกเหล็ก ในสัดส่วนประมาณร้อยละ 30, 50 และ 20 ตามลำดับ

(3) ขั้นตอนการผลิต

  นมพาสเจอร์ไรซ์เป็นผลิตภัณฑ์ที่ต้องเก็บรักษาไว้ในที่อุณหภูมิต่ำ อายุในการเก็บรักษาสั้นคือประมาณ
  7 วัน นับตั้งแต่วันผลิต สำหรับนมยูเอชทีเป็นผลิตภัณฑ์ที่สามารถเก็บรักษาไว้ได้นาน คือประมาณ 6
  เดือน และเก็บรักษาไว้ในอุณหภูมิปกติได้

  น้ำนมดิบจากฟาร์มก่อนจะส่งเข้ากระบวนการผลิตจะได้รับการควบคุมอุณหภูมิให้อยู่ในระดับต่ำกว่า
  8 องศาเซลเซียส เพื่อให้น้ำนมยังรักษาคุณภาพและความสดใหม่อยู่
  เมื่อทางโรงงานได้รับน้ำนมดิบก็จะนำเข้าถังเก็บขนาดใหญ่ผ่านทางท่อสูบจ่ายน้ำนม
  ซึ่งกระบวนการทั้งหมดจะไม่สัมผัสคนหรือบรรยากาศภายนอก
  เพื่อให้ได้น้ำนมที่สะอาดมีมาตรฐานสำหรับทุกขั้นตอนของกระบวนการผลิต
  ตั้งแต่การรับวัตถุดิบจนถึงการผลิตออกมาเป็นสินค้าสำเร็จรูป จะมีการตรวจสอบคุณภาพอยู่เสมอ

  ปัจจุบันเครื่องจักรของโรงงานที่มีอยู่และบุคลากร
  ยังเพียงพอในการรองรับยอดขายของธุรกิจนมพร้อมดื่มได้
  โดยไม่จำเป็นต้องขยายกำลังการผลิตและบุคลากรแต่อย่างใด
  และเทคโนโลยีในการผลิตนมยังสามารถใช้เทคโนโลยีเดิมได้ซึ่งส่วนใหญ่ทั่วโลกก็ยังคงใช้วิธีการผลิตดังกล่าว

บริษัท นมโชคชัย จำกัด ไม่มีสัญญาให้ความช่วยเหลือด้านเทคนิคกับผู้ประกอบการอื่นใดทั้งสิ้น

[] ขั้นตอนการผลิตนมพาสเจอร์ไรซ์ ขั้นตอนการผลิตนมยูเอชที

(4) ผลกระทบต่อสิ่งแวดล้อม

  การผลิต ซึ่งจะมีน้ำเสียจากขบวนการผลิต บริษัทฯมีบ่อบำบัดน้ำเสียอยู่ 2 บ่อ
  ซึ่งสามารถรองรับน้ำเสียจากขบวนการผลิตได้ทั้งหมด มีการตรวจเช็คค่า BOD (Biological
  Oxygen Demand) ไม่ต่ำกว่าปีละ 2 ครั้ง โดยส่งตรวจสอบที่สถาบันส่งเสริมเทคโนโลยี
  ไทย-ญี่ปุ่น

  ทางราชการมีการตรวจสอบโรงงานปีละครั้ง โดยกรมโรงงานอุตสาหกรรม
  ซึ่งบริษัทฯไม่มีประวัติการทำความผิดระเบียบแต่อย่างใด

3.4 การตลาด

(1) กลยุทธ์ทางการตลาด

  - ส่งเสริมการขายโดยจะทำทั้งในส่วนการขายส่ง การขายปลีก และการขายตรงถึงลูกค้า
  โดยวิธีการลด แลกแจก แถม

  - การหาผู้ร่วมทุนที่สามารถช่วยบริษัทฯ ได้ในเรื่องการพัฒนาผลิตภัณฑ์ ทั้งทางด้านเทคโนโลยี
  การจัดจำหน่ายการขาย และหีบห่อที่ใช้ในการบรรจุ

  - เพิ่มความถี่ในการวางสินค้าเพื่อให้แน่ใจว่าลูกค้าสามารถบริโภคผลิตภัณฑ์ของบริษัทฯ
  ทุกครั้งที่ต้องการโดยจะต้องมีพื้นที่การวางที่เพียงพอและมีสินค้าอยู่ตลอดเวลา
  นอกจากนี้ยังมีนโยบายที่เพิ่มจำนวนลูกค้าที่เป็นร้านค้าย่อยอีกด้วย

  - พัฒนาระบบข้อมูลทุกด้านทั้งทางด้านการตลาด การบริการ และบัญชีให้มีประสิทธิภาพมากขึ้น
  เพื่อให้สามารถรับรู้ปัญหาได้ในเวลาอันรวดเร็ว และแก้ไขปัญหาได้ทันท่วงที

  - เพิ่มจำนวน Quality Controllers ในแต่ละสายการผลิต
  รวมถึงการปรับปรุงคุณภาพของเครื่องจักรในการผลิตให้ทันสมัยตลอดเวลา

  - การฝึกอบรมเจ้าหน้าที่การขายและแบ่งทีมขายเพื่อดูแลลูกค้ารายใหญ่แต่ละราย
  นอกจากนี้บริษัทฯ ยังปรับปรุงให้พนักงานมีรายได้ที่ดีขึ้นเพื่อเป็นการจูงใจพนักงาน

  - จุดเด่น มีศูนย์ขายส่งตามบ้าน ซึ่งเป็นฐานลูกค้าที่มั่นคงมาก

  - จุดด้อย การขายทางด้านภูมิภาค ยังกระจายไปได้น้อยมาก

  - ลูกค้าเป้าหมาย ผู้บริโภคที่เป็นนักเรียน นิสิต นักศึกษา
  และประชาชนที่สนใจเรื่องการรักษาสุขภาพ

  - นโยบายการตั้งราคา เป็นสินค้าระดับบน (Premium Brand)

(2) การจัดจำหน่ายและช่องทางการจำหน่าย

1. นมยูเอชที แบ่งการจัดหน่ายเป็น 3 ช่องทาง คือ

  1.1 มอบหมายให้ตัวแทนจำหน่ายเป็นผู้กระจายสินค้าสู่ท้องตลาดภายในประเทศ
  ตัวแทนจำหน่ายในปัจจุบันคือ บริษัท มาลีซัพพลาย (1994) จำกัด
  โดยที่หลักเกณฑ์ในการแต่งตั้งตัวแทนพิจารณาจากหลักเกณฑ์ทั่วไปโดยมิได้มีเงื่อนไขหรือสาระสำคัญที่พิเศษ
  ซึ่งการแต่งตั้งตัวแทนจะขึ้นอยู่กับแผนการดำเนินกิจการ
  โดยสาระสำคัญของสัญญาจัดจำหน่ายนมพร้อมดื่ม ยู เอช ที ระหว่างบริษัท นมโชคชัย จำกัด
  และบริษัท มาลีซัพพลาย (1994) จำกัด คือ อายุสัญญา 1 ปีและต่อสัญญาทุกๆ ปี ให้บริษัท
  มาลีซัพพลาย (1994) จำกัด เป็นผู้จัดจำหน่ายนมพร้อมดื่ม ยู เอช ที “โชคชัย” แต่เพียงผู้เดียว
  เครดิตการรับชำระเงินจำนวน 90 วัน

1.2 ขายในโครงการนมโรงเรียน

1.3 ขายตรงไปตามโรงงานต่าง ๆ

2. นมพาสเจอร์ไรซ์แบ่งการจัดจำหน่ายเป็น 3 ช่องทาง คือ

2.1 ขายตรงให้กับร้านค้าในกรุงเทพและปริมณฑล เป็นสัดส่วนร้อยละ 56

2.2 ขายตรงให้กับร้านค้าในภูมิภาค เป็นสัดส่วนร้อยละ 14

2.3 ศูนย์ขายส่งตามบ้าน เป็นสัดส่วนร้อยละ 30

  3. นมเปรี้ยวพร้อมดื่มพาสเจอร์ไรซ์
  ดำเนินการในช่องทางจำหน่ายเดียวกับนมพร้อมดื่มพาสเจอร์ไรซ์

  ลูกค้าโดยส่วนใหญ่มีความสัมพันธ์เป็นเพียงคู่ค้าที่ติดต่อทำการซื้อขายอย่างต่อเนื่องมาเป็นระยะเวลาหลายปี
  มิได้มีผู้บริหารร่วมกัน เฉพาะในส่วนของบริษัท มาลีซัพพลาย (1994) จำกัด
  เท่านั้นที่มีผู้บริหารร่วมกันกับบริษัทร่วม

  ยอดขายแก่ลูกค้ารายใหญ่ 10 รายแรกของนมพร้อมดื่ม
  โดยคิดเป็นสัดส่วนร้อยละต่อยอดขายรวมย้อนหลัง 3 ปี ดังนี้

  -------- ---------- -------- -- -------- ---------- -------- -- -------- ---------- -------- --
           2541                            2542                            2543                

           ล้านบาท     %           ล้านบาท              %           ล้านบาท              %        

  ยอดขาย * 273.94     72.51       259.35              71.02       165.38              52.61    
  -------- ---------- -------- -- -------- ---------- -------- -- -------- ---------- -------- --

  * หมายเหตุ : บริษัท นมโชคชัย จำกัด เป็นบริษัทย่อยของบริษัท เอบิโก้ โฮลดิ้งส์
  จำกัด(มหาชน) เมื่อสิงหาคม 2540

  ไม่มีการขายให้ลูกค้ารายใดมากกว่า 30% ของยอดขาย 3 ปีติดต่อกัน

3.5 โครงการดำเนินงานในอนาคต

  1. การเพิ่มช่องทางการจัดจำหน่าย

  เนื่องด้วยปัจจุบันบริษัทฯ มีศูนย์ขายส่งนมตามบ้าน 11 ศูนย์ ทางบริษัทฯ
  วางแผนจะขยายช่องทางจัดส่งนม โดยจะ Privatized ศูนย์ส่งนม
  และเพิ่มจำนวนศูนย์ให้มากขึ้น

2. การเพิ่มสินค้าในศูนย์ขายส่งตามบ้าน

  เนื่องด้วยศูนย์ขายส่งตามบ้าน มีสมาชิกประมาณ 25,000 ราย
  ซึ่งขณะนี้กำลังศึกษาโครงการที่จะเพิ่มสินค้าที่ใช้ประจำวันใน Home delivery เช่น นมยูเอชที
  น้ำผลไม้ยูเอชที เป็นต้น

  3. Computerized ระบบการทำงาน

  บริษัทมีทิศทางแน่นอนที่จะพัฒนาระบบการทำงานด้วย Computer ให้ทันสมัยขึ้น
  โดยใช้กับระบบบัญชี การเงิน และควบคุมสินค้าคงคลัง รวมทั้งจะนำระบบ EDI
  มาใช้กับการสั่งซื้อสินค้าระหว่างร้านค้ากับโรงงาน และบริษัทฯ กับ supplier เป็นต้น